AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį ir trumpalaikį materialųjį turtą.

1. Siūlomos teisinio reguliavimo nuostatos:

 Sprendimu bus nustatyta, kad likviduojamos biudžetinės įstaigos Molėtų r. paslaugų centro valdomas turtas bus perduodamas Administracijai.

1. Laukiami rezultatai:

Perduotas turtas bus naudojamas Administracijos funkcijoms vykdyti, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės tarybos 2021 m. spalio 27 d. sprendimu Nr. B1-236 „Dėl biudžetinės įstaigos Molėtų r. paslaugų centro likvidavimo“ priimas sprendimas nutraukti iš savivaldybės biudžeto išlaikomos biudžetinės įstaigos Molėtų r. paslaugų centro (toliau – Centras), buveinės adresas: Molėtai, LT-33140, Vilniaus g. 44-2, juridinio asmens kodas 304834518, duomenys apie įstaigą kaupiami ir saugomi Juridinių asmenų registre nuo 2018 m. balandžio 26 d., veiklą ir ją likviduoti. Be to Administracija gavo iš Molėtų r. paslaugų centro 2021 m. lapkričio 11 d. raštą Nr. S1-96 (1.8.) „Dėl savivaldybės turto valdomo patikėjimo teise perdavimo“. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl Centro paikėjimo teise valdomo turto perdavimo Administracijai. Administracijai perduotas turtas bus naudojamas Administracijos funkcijoms vykdyti.